Óvodai dolgozókra vonatkozó eljárásrend

* Az óvoda dolgozói csak egészségesen jöhetnek az óvodába dolgozni.

**Felelős: vezető helyettes, tagóvoda vezető**

* Amennyiben a dolgozó családjában új típusú koronavírusra utaló megbetegedés fordul elő haladéktalanul jelentési kötelezettsége van a vezető felé, aki fenntartói utasításnak megfelelően jár el. (jelenti a megbetegedést)
**Felelős: minden alkalmazott**
* A dolgozó részére a munkáltató biztosítja a maszkot ( 3 db mosható) ezt a szülőkkel folytatott beszélgetés alkalmával javasolt hordani, de nem kötelező! A kézfertőtlenítő használata az óvodába lépéskor a dolgozónak kötelező a fali adagolóból. Ezt a munkáltató biztosítja számára.
**Felelős: Tisztítószer felelős kollega**
* Az óvodában a dolgozóknak  minden munkakörben munkavégzés előtt át kell öltözni, (az intézmény által biztosított védőruha, munkaruha,  formaruha használata kötelező) ennek célja a kintről érkező fertőző hatások minimalizálása, kizárása. Az intézményben használt ruha megfelelő tisztítása az intézményben történik a higiénia érdekében.
**Felelős: minden alkalmazott**
* A munkatársak a nap folyamán tevékenységhez kötődően, több alkalommal kezüket szappanos vízzel – piktogramos leírásnak megfelelően mely a felnőtt mosdókban került elhelyezésre – szakszerűen kötelesek megmosni és fertőtlenítővel fertőtleníteni.
**Felelős: minden alkalmazott**
* Mindkét óvodában kihelyezésre kerül a dolgozók részére a fertőtlenítő gél – helye konyha. Az öltöző helyiségekben fertőtlenítő kézmosó áll rendelkezésre. (fali adagoló)
**Felelős: tisztítószer felelős kollega**
* Papírkéztörlőt a munkáltató biztosít!
**Felelős: csoportos dajka**
* Az óvoda csoportszobáinak, mosdóhelyiséginek, reszortterületek napi takarítását a dajkai munkaköri leírásban foglaltaknak megfelelően fokozottan, az előírt fertőtlenítő szerekkel (hypó, domesztosz) kell elvégezni! A takarításhoz a munkáltató biztosítja a fertőtlenítőszert és a védőkesztyűt (vastag gumikesztyű)
* **A fokozott higiéniai feladatok kiegészülnek az alábbi feladatokkal:**
* reggel asztalok, székek fertőtlenítése
* szülők érkezése után ajtók, kilincsek, kódtábla fertőtlenítése
* játéktevékenység után használatra kerülő asztalok, székek, játékok napi fertőtlenítése
* gyermektörölközők heti cseréje, mosása, vasalása
* fogmosó eszközök napi fertőtlenítése
* fésűk napi tisztítása, fertőtlenítése
* gyermekek ruházatának elkülönítése, napi cseréje- szülővel együttműködve
* ágynemű kétheti cseréje – szülővel együttműködve
* gyermekek távozása után gyermeköltöző szekrények fertőtlenítése
**Felelős: csoportos dajka**
* A gyermekek által használt edények fertőtlenítő tisztítása
**Felelős: konyhai dolgozó**
* Az udvari homokozók, ütéscsillapító homok felfrissítése, homokfrissítés, takaróponyvák beszerzése
**Felelős: vezetőség**
* Homokozók heti felásása, takarása
**Felelős: kertész – karbantartó**
* Udvari játszóeszközök heti fertőtlenítése, ( fertőtlenítő szerrel permetezve)mielőtt a gyermekek használatba veszik
**Felelős: kertész- karbantartó**